Antonio Prieto Lucena

Antonio Prieto Lucena (La Rambla, 1974ko urtarrilaren 13a) espainiar elizgizon eta irakaslea da. 2023an Alcalá de Henaresko apezpiku bihurtu zen.

 Bizitza 

1974an jaio zen La Ramblan (Kordobako probintzia). Medikuntza ikasi zuen Kordobako Unibertsitatean. 1996ean Kordobako San Pelaio Apaizgaitegi Nagusian sartu zen, eta bertan egin zituen erlijio-ikasketak. 

2002an Ezkontza eta Familiaren Teologian lizentziatu zen, Joan Paulo II. Eliz Institutuan. 2006an, San Damaso Eliz Unibertsitatean, Teologia Moralean doktoretza lortu zuen.

2000ko uztailaren 2an apaiztu zen Kordobako Santa Maria katedralean. Apaiz gisa honako ministerio hauek bete zituen:

 Kordobako San Pelaio Apaizgaitegi Nagusiko errektoreordea (2004tik 2007ra), errektorea (2007tik 2018ra) eta irakaslea.
 Victoria Díez Erlijio Zientzien Goi Institutuko zuzendaria (2005etik 2007ra) eta irakaslea.
 El Higueróneko San Isidro elizako bikarioa (2004tik 2005era).
 Kordobako San Petri basilikako bikarioa (2005etik 2007ra).
 Elizbarrutiko Familia eta Bizitzarako Ordezkaritzaren Kontsiliarioa (2004tik 2015era).
 Kontseilu Presbiteraleko kidea (2004tik 2023ra).
 Bokazio Saileko Elizbarrutiko Delegatua (2007tik 2018ra).
 Elizbarrutiko Argitalpen Zerbitzuko zuzendaria (2012tik 2015era).
 Aholkularien Elkargoko kidea (2012tik 2023ra).
 Fedearen Doktrinarako Apezpiku Batzordeko kidea (2012tik aurrera).
 Kleroaren Ordezkaritzako Taldeko kidea (2015etik 2018ra).
 Fedearen Doktrinarako Elizbarrutiko Idazkaritzako zuzendaria (2015etik 2023ra).
 Kordobako katedraleko kalonjea (2016tik 2023ra).
 Elizbarrutiko bikario nagusia eta kuriako moderatzailea (2018tik 2023ra).
 Kordobako San Mikel elizako parrokoa (2018tik 2023ra).
 Kordobako Martiri Santuen fundazioko presidenteordea (2018tik 2023ra).
 Joan Paulo II. Eliz Institutuko irakaslea (2007tik 2018ra).
2023ko apirilaren 1ean, Frantzisko aita santuak Alcalá de Henaresko apezpiku izendatu zuen. Urte bereko ekainaren 10ean apezpiku ordenatu zuten Alcalá de Henaresko katedralean. Ut vitam habeant () leloa hautatu zuen.

 Lanak 

 De la experiencia de la amistad al misterio de la caridad. Estudio sobre la evolución histórica de la amistad como analogía teológica desde Elredo de Rieval hasta Santo Tomás de Aquino (tesia, 2007)

Hainbat artikulu argitaratu ditu aldizkari espezializatuetan.

 Ondorengotza apostolikoa 

 Erreferentziak 

 Kanpo estekak 

Kategoria:Kordoba probintziako jendea
Kategoria:Espainiako apaiz katolikoak
Kategoria:Espainiako apezpikuak
Kategoria:Frantzisko aita santuak izendatutako apezpikuak
Kategoria:Espainiako irakasleak